pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Cabinet acknowledges official Thai spelling and pronunciation for “Republic of Türkiye”
วันพุธที่ 10 สิงหาคม 2565
Cabinet acknowledges official Thai spelling and pronunciation for “Republic of Türkiye”
Cabinet acknowledges official Thai spelling and pronunciation for “Republic of Türkiye”
Deputy Government Spokesperson Traisuree Taisaranakul disclosed that the cabinet, in its meeting on August 9, 2022, acknowledged change of official name of the Republic of Turkey to “Republic of Türkiye”, and the Thai spelling and pronunciation for the country’s new official name.
Following an official letter submitted to the United Nations by the Republic of Türkiye, requesting the use of “Türkiye” instead of “Turkey” for all affairs, the country's name has been officially changed to Türkiye at the UN. The Embassy of the Republic of Türkiye to Thailand has also submitted request for the change of name to the Thai authority for all affairs related to bilateral relations and cooperation.
Upon the request of Ministry of Foreign Affairs to deliberate spelling and pronunciation of the “Republic of Türkiye” in Thai, the Royal Society of Thailand has given its comment that the name of the country remains unchanged for the sake of public convenience and familiarity. In light of this, one can use either “สาธารณรัฐตุรกี” or “สาธารณรัฐทูร์เคีย” for “Republic of Türkiye”, and either “ตุรกี” or “ทูร์เคีย” for “Türkiye”, as appropriate.
รัฐบาลไทย-ข่าวทำเนียบรัฐบาล-คณะผู้บริหารกระทรวงอุตสาหกรรมร่วมบันทึกเทปถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในl (12 สิงหาคม 2564)
วันอังคารที่ 20 กรกฎาคม 2564
คณะผู้บริหารกระทรวงอุตสาหกรรมร่วมบันทึกเทปถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในl (12 สิงหาคม 2564)
คณะผู้บริหารกระทรวงอุตสาหกรรมร่วมบันทึกเทปถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา (12 สิงหาคม 2564)
วันนี้ (20 กรกฎาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายกฤษชนนท์ อัยยะปัญญา เลขานุการรัฐมนตรีว่าการกระทรวงอุตสาหกรรม นายภานุวัฒน์ ตริยางกรูศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์
นายใบน้อย สุวรรณชาตรี ผู้ตรวจราชการกระทรวงอุตสาหกรรม ร่วมบันทึกเทปถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา (12 สิงหาคม 2564) ณ สถานีวิทยุโทรทัศน์แห่งประเทศไทย (NBT)
รัฐบาลไทย-ข่าวทำเนียบรัฐบาล-โฆษกรัฐบาลมั่นใจนายกฯ ไร้มลทิน ชี้พร้อมแจงซักฟอกทุกข้อกล่าวหา เหน็บใช้ขุนพลทะลวงฟันเยอะ ไม่ได้การันตีว่าคุณภาพจะเยอะตามไปด้วย
วันพฤหัสบดีที่ 23 มิถุนายน 2565
โฆษกรัฐบาลมั่นใจนายกฯ ไร้มลทิน ชี้พร้อมแจงซักฟอกทุกข้อกล่าวหา เหน็บใช้ขุนพลทะลวงฟันเยอะ ไม่ได้การันตีว่าคุณภาพจะเยอะตามไปด้วย
โฆษกรัฐบาลมั่นใจนายกฯ ไร้มลทิน ชี้พร้อมแจงซักฟอกทุกข้อกล่าวหา เหน็บใช้ขุนพลทะลวงฟันเยอะ ไม่ได้การันตีว่าคุณภาพจะเยอะตามไปด้วย
วันที่ 23 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า เตรียมขุนพลอภิปรายไม่ไว้วางใจไว้ประมาณ 15 คน และมีใบเสร็จการทุจริตสามารถเช็คบิลต่อได้ พร้อมทั้งจะยื่นฟ้องต่อคณะกรรมการป้องกันและปราบปรามการทุจริตแห่งชาติ (ป.ป.ช.) หลังจบการอภิปรายไม่ไว้วางใจ ในความผิดทุจริตในการบริหารราชการแผ่นดินด้วยว่า เป็นเรื่องธรรมดาที่ฝ่ายค้านต้องพยายามโหมโรงเพื่อให้ประชาชนสนใจ เพราะจนถึงวันนี้เชื่อได้ว่าไม่น่าจะหาหลักฐานมาสนับสนุนข้อกล่าวหาที่ตัวเองตั้งตามอําเภอใจได้ ไม่เช่นนั้นคงอภิปรายรัฐมนตรีเพียงไม่กี่คนแต่เน้นๆ ไปแล้ว คงจะไม่อภิปรายแบบหว่านแหแบบนี้ อย่างไรก็ตาม รัฐบาลพร้อมชี้แจงทุกข้อกล่าวหา เพราะมั่นใจว่าไม่ได้ทําอะไรผิด โดยเฉพาะท่านนายกฯ ที่มีความซื่อสัตย์สุจริตเป็นที่ประจักษ์ ขอเพียงฝ่ายค้านนําหลักฐานที่เป็นข้อเท็จจริงมาแสดงต่อที่ประชุมสภาฯ ไม่ใช่หลักฐานชนิดที่ทึกทักหรือมโนเอาเองว่าน่าจะเป็นแบบนั้นแบบนี้ รัฐบาลพร้อมจะนําทุกข้อมูลการอภิปรายที่เป็นประโยชน์ไปปรับปรุงและแก้ไขต่อไป
"การที่ฝ่ายค้านอ้างว่ามีความยากในการจัดสรรเวลา เนื่องจากแต่ละคนไม่เปิดเผยข้อมูลก่อน เกรงว่าข้อสอบจะรั่วนั้น แสดงให้เห็นว่า แม้แต่ในพรรคร่วมฝ่ายค้านเองก็ยังไม่ไว้ใจซึ่งกันและกันเลย ดังนั้น การอ้างว่ามีใบเสร็จการทุจริตของท่านนายกฯ นั้น จึงไม่แน่ใจว่ามีใบเสร็จการทุจริตจริงๆ หรือพูดเพื่อสร้างราคาให้กับตัวเองกันแน่ อย่างไรก็ตาม อยากให้ฝ่ายค้านใช้เวลาให้เป็นประโยชน์ให้มากที่สุด ไม่เช่นนั้นจะเสียเวลาของประชาชนไปเปล่าๆ เพราะการใช้ขุนพลทะลวงฟันเยอะ ไม่ได้การันตีว่าคุณภาพจะเยอะตามไปด้วย อย่าให้ประชาชนต้องเสื่อมศรัทธาการทําหน้าที่ของฝ่ายค้านตามระบอบประชาธิปไตยไปมากกว่านี้อีกเลย" นายธนกร กล่าว
รัฐบาลไทย-ข่าวทำเนียบรัฐบาล-รมช.สธ. เผย ผู้ป่วยโควิดในรพ.สุราษฎร์ธานี ส่วนใหญ่เป็นผู้สูงอายุ-โรคเรื้อรัง ต้องเร่งฉีดวัคซีนในกลุ่มเสี่ยง
วันศุกร์ที่ 8 ตุลาคม 2564
รมช.สธ. เผย ผู้ป่วยโควิดในรพ.สุราษฎร์ธานี ส่วนใหญ่เป็นผู้สูงอายุ-โรคเรื้อรัง ต้องเร่งฉีดวัคซีนในกลุ่มเสี่ยง
รัฐมนตรีช่วยว่าการกระทรวงสาธารณสุข ติดตามการดําเนินงานดูแลรักษาผู้ติดเชื้อโควิด 19 โรงพยาบาลสุราษฎร์ธานี พบผู้ป่วยกลุ่มเหลือง-แดง ส่วนใหญ่เป็นผู้สูงอายุ โรคเรื้อรัง กําชับให้เร่งฉีดวัคซีนในกลุ่ม 608 ลดป่วยหนัก ลดเสียชีวิต
วันนี้ (8 ตุลาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ณัฐวุฒิ ประเสริฐสิริพงศ์ ที่ปรึกษารัฐมนตรีช่วยว่าการกระทรวงสาธารณสุข และคณะลงพื้นที่ติดตามสถานการณ์โควิด 19 ที่โรงพยาบาลสุราษฎร์ธานี จังหวัดสุราษฎร์ธานี
ดร.สาธิต กล่าวว่า ภาพรวมจังหวัดสุราษฎร์ธานียังพบผู้ติดเชื้อจากการร่วมกิจกรรมในชุมชนและนําไปแพร่ต่อให้บุคคลใกล้ชิดในครอบครัวและที่ทํางาน ข้อมูลล่าสุด 7 ตุลาคม 2564 มีผู้ป่วยรายใหม่ 244 ราย ผู้ป่วยสะสม 13,970 ราย โดยพื้นที่ อ.เมือง ซึ่งเป็นชุมชนหนาแน่น มีผู้ป่วยรายใหม่ถึง 114 ราย คณะกรรมการควบคุมโรคระดับจังหวัด และหน่วยงานในพื้นที่ทั้งภาครัฐ เอกชน และเทศบาล ได้บูรณาการความร่วมมือกันอย่างเข้มแข็ง ทั้งการป้องกันควบคุมโรค จัดหาวัคซีนทางเลือกเพิ่มเติม พร้อมดําเนินมาตรการต่างๆ เพื่อให้ประชาชนปลอดภัย เช่น การลงพื้นที่เชิงรุก คัดกรอง แยกผู้ติดเชื้อกักตัวที่ศูนย์พักคอยในชุมชน บ้าน เรือนจํา โรงเรียน และจัดตั้งโรงพยาบาลสนาม เป็นต้น หากเป็นผู้ป่วยสีเหลืองหรือสีแดงจะส่งเข้ารับการรักษาในโรงพยาบาล
ดร.สาธิตกล่าวต่อว่า ผู้ป่วยกลุ่มอาการสีเหลืองและสีแดงที่เข้ารับการรักษาในหอผู้ป่วยโควิด 19โรงพยาบาลสุราษฎร์ธานี ขณะนี้มีถึง 361 ราย ส่วนใหญ่เป็นกลุ่มเสี่ยง คือ ผู้สูงอายุ ผู้มีโรคประจําตัวและมีโรคร่วมเช่น โรคไต หอบหืด เบาหวาน ความดันโลหิตสูง ดังนั้นการฉีดวัคซีนให้แก่กลุ่มเสี่ยงจึงมีความสําคัญอย่างยิ่ง ได้ขอความร่วมมือให้ทุกภาคส่วนเร่งรณรงค์ให้ความรู้ประชาชน และเชิญชวนกลุ่มเสี่ยงเข้ารับการฉีดวัคซีน เพื่อลดการป่วยหนักและเสียชีวิต โดยอําเภอเมือง จังหวัดสุราษฎร์ธานี ขณะนี้ฉีดวัคซีนโควิด 19 ให้ผู้สูงอายุ 60 ปีขึ้นไป ร้อยละ 83.18 กลุ่มเสี่ยง 7 โรคเรื้อรัง ร้อยละ 53.79 และหญิงตั้งครรภ์ ร้อยละ 55.65
*********************************** 8 ตุลาคม 2564
รัฐบาลไทย-ข่าวทำเนียบรัฐบาล-กรมเจ้าท่า ผลักดันร่างแผนปฏิบัติการด้านการยกระดับศักยภาพกองเรือพาณิชย์ไทย เพื่อขับเคลื่อนพาณิชยนาวีไทย สู่ Hub ASEAN
วันศุกร์ที่ 27 พฤษภาคม 2565
กรมเจ้าท่า ผลักดันร่างแผนปฏิบัติการด้านการยกระดับศักยภาพกองเรือพาณิชย์ไทย เพื่อขับเคลื่อนพาณิชยนาวีไทย สู่ Hub ASEAN
...
นายสมชาย สุมนัสขจรกุล รองอธิบดีกรมเจ้าท่า ด้านวิชาการ กล่าวว่า กรมเจ้าท่า มุ่งหวังส่งเสริม สนับสนุนให้กิจการและผู้ประกอบการพาณิชยนาวีมีศักยภาพ ความเข้มแข็ง และเพิ่มขีดความสามารถในการแข่งขันตามสภาพการด้านพาณิชยนาวีที่เผชิญอยู่ในกระแสโลกาภิวัฒน์ โดยเตรียมผลักดันร่างแผนปฏิบัติการด้านการยกระดับศักยภาพกองเรือพาณิชย์ไทยเป็นแผนระดับ 3 เพื่อการขับเคลื่อนการพัฒนากองเรือพาณิชย์ไทย รวมไปถึงกิจการพาณิชยนาวีอื่นและกิจการอื่นที่เกี่ยวเนื่องกับกิจการพาณิชยนาวี ภายใต้ 6 ยุทธศาสตร์ ประกอบด้วย การพัฒนาโครงสร้างพื้นฐานทางด้านกายภาพ การพัฒนาเทคโนโลยีดิจิทัล การพัฒนาระบบการบริหารจัดการ การพัฒนาบุคลากรพาณิชยนาวี การสร้างเครือข่ายธุรกิจพาณิชยนาวี และการขนส่งต่อเนื่องในหลายรูปแบบ และการพัฒนาพาณิชยนาวีที่เป็นมิตรกับสิ่งแวดล้อม เพื่อให้แนวทางมาตรการส่งเสริมสนับสนุนตามร่างแผนปฏิบัติการฯ ดังกล่าวมีการขับเคลื่อนและมีผลการปฏิบัติในการแก้ไขปัญหาอุปสรรคของภาคเอกชนที่เป็นรูปธรรมได้ชัดเจนขึ้น อันเป็นการดําเนินการสนับสนุนการบรรลุเป้าหมายยุทธศาสตร์ชาติและแผนต่างๆ ของประเทศในประเด็นที่เกี่ยวข้อง เพิ่มศักยภาพผู้ประกอบการและลดต้นทุนระบบโลจิสติกส์ของประเทศ สนับสนุนการค้าระหว่างประเทศและเพิ่มขีดความสามารถในการแข่งขันของประเทศและนําไปสู่การเป็นศูนย์กลางด้านพาณิชยนาวีของภูมิภาคต่อไป
ปัจจุบันกรมเจ้าท่า มีภาคประกอบการภายใต้การดูแลกํากับกิจการพาณิชยนาวี แบ่งเป็น 3 กลุ่ม ได้แก่ กลุ่มกํากับกิจการ
พาณิชยนาวี กลุ่มกํากับกิจการท่าเรือ และกลุ่มกํากับกิจการขนส่งต่อเนื่องหลายรูปแบบ ซึ่งมีภาคเอกชนที่อยู่ในความดูแลซึ่งได้จดทะเบียนแล้วมากกว่า 1,600 ราย ประกอบด้วย การกํากับกิจการพาณิชยนาวีเฉพาะการประกอบการขนส่งทางทะเล จํานวน 743 ราย และกิจการ
อู่ต่อเรือ จํานวน 242 ราย รวมทั้งการออกหนังสือรับรองขีดความสามารถของอู่ต่อเรือ จํานวน 28 ราย กํากับกิจการท่าเรือ จํานวน 196 ราย กํากับกิจการขนส่งต่อเนื่องหลายรูปแบบ จํานวน 393 ราย เป็นไปตามพระราชบัญญัติส่งเสริมการพาณิชยนาวี พ.ศ.2521 และที่แก้ไขเพิ่มเติม พ.ศ. 2548 ตามประกาศของคณะปฏิวัติฉบับที่ 58 และพระราชกฤษฎีกากําหนดให้กิจการท่าเรือเดินทะเลเป็นกิจการค้าขาย
อันเป็นสาธารณูปโภคอันกระทบกระเทือนถึงความปลอดภัยหรือผาสุกของประชาชน พ.ศ. 2522 และตามพระราชบัญญัติการขนส่งต่อเนื่องหลายรูปแบบ พ.ศ. 2548 ตามลําดับ เพื่อเพิ่มประสิทธิภาพการบริหารการจัดการเรือและเพิ่มศักยภาพของกองเรือไทย ทําให้มีบทบาทสําคัญต่อการพัฒนาเศรษฐกิจของประเทศในแง่การนําเงินตราต่างประเทศเข้าสู่ประเทศไทย และเพื่อควบคุมและกํากับดูแลกิจการท่าเรือเดินทะเลขนาดใหญ่ให้เป็นไปด้วยความเหมาะสม เป็นประโยชน์ต่อเศรษฐกิจความมั่นคงปลอดภัยของประเทศ และสอดคล้องกับนโยบายการพัฒนาพาณิชยนาวีของประเทศ อีกทั้งยังเป็นการพัฒนาเศรษฐกิจของประเทศและสร้างความเชื่อมั่นในระบบขนส่งทางน้ําของประเทศไทย
และเพื่อให้สามารถอํานวยความสะดวกแก่การดําเนินงานด้านธุรกิจระหว่างประเทศที่มีการแข่งขันกันสูง
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) (AOT) ได้รับประกาศบนเวทีโลกให้เป็นสมาชิก DJSI ต่อเนื่องเป็นปีที่ 7
วันเสาร์ที่ 13 พฤศจิกายน 2564
บริษัท ท่าอากาศยานไทย จํากัด (มหาชน) (AOT) ได้รับประกาศบนเวทีโลกให้เป็นสมาชิก DJSI ต่อเนื่องเป็นปีที่ 7
เมื่อวันที่ 12 พฤศจิกายน 2564 (13 พฤศจิกายน 2564 เวลา 05.51 น. ตามเวลาประเทศไทย)
บริษัท ท่าอากาศยานไทย จํากัด (มหาชน) (AOT) ได้รับการประกาศเมื่อวันที่ 12 พฤศจิกายน 2564 (13 พฤศจิกายน 2564 เวลา 05.51 น. ตามเวลาประเทศไทย) ให้เป็นสมาชิกดัชนีความยั่งยืนดาวโจนส์ Dow Jones Sustainability Indices 2021 หรือ DJSI 2021 ในระดับ DJSI World ต่อเนื่องเป็นปีที่ 3 และกลุ่ม Emerging Market ต่อเนื่องกันเป็นปีที่ 7 ในประเภทกลุ่มอุตสาหกรรมคมนาคมและโครงสร้างพื้นฐานด้านคมนาคม (TRA : Transportation and Transportation Infrastructure) โดยได้รับคะแนนในลําดับที่ 1 ของท่าอากาศยานที่เข้าร่วมการประเมิน และได้รับการจัดลําดับให้อยู่ในตําแหน่งที่ 4 จากทั้งหมด 105 องค์กรที่ได้รับการประเมิน ซึ่งมีบริษัทชั้นนําได้รับเชิญให้ร่วมตอบแบบประเมินในประเภทกลุ่มอุตสาหกรรม TRA จํานวน 106 บริษัททั่วโลก ครอบคลุม 3 บริษัทสัญชาติไทย
สําหรับ DJSI เป็นดัชนีประเมินผลการดําเนินธุรกิจตามแนวทางการพัฒนาอย่างยั่งยืนที่ได้รับการยอมรับในระดับสากล ซึ่งการประเมินนั้นจะครอบคลุม 3 มิติ ที่สําคัญคือ มิติเศรษฐกิจ สังคม และสิ่งแวดล้อม ดังนั้น การได้รับการคัดเลือกให้เป็นสมาชิก DJSI เป็นการแสดงให้เห็นถึงความมุ่งมั่นของ AOT ในการดําเนินงานเพื่อพัฒนาสู่ความยั่งยืนจากภายในสู่ภายนอก อีกทั้ง AOT มีการดําเนินธุรกิจอย่างมีความรับผิดชอบ ควบคู่ไปกับการสร้างผลประกอบการและผลตอบแทนที่ดีให้แก่ผู้ลงทุนในระยะยาว ส่งผลให้ธุรกิจสามารถเติบโตอย่างต่อเนื่องและยั่งยืน
ทั้งนี้ AOT ได้เข้าร่วมการประเมิน DJSI มาตั้งแต่ปี 2558 และได้รับการคัดเลือกให้เป็นสมาชิก DJSI ต่อเนื่องทุกปีในกลุ่ม Emerging Market และเป็นสมาชิกในระดับ World อย่างต่อเนื่องตั้งแต่ปี 2562 ประเภทกลุ่มอุตสาหกรรม TRA
รัฐบาลไทย-ข่าวทำเนียบรัฐบาล-นายกฯ เยี่ยมชมโครงการดำเนินงานชุมชนยั่งยืน เพื่อแก้ไขปัญาหายาเสพติดแบบครบวงจรตามยุทธศาสตร์ชาติของ อ.สารภี จ.เชียงใหม่
วันพุธที่ 29 มิถุนายน 2565
นายกฯ เยี่ยมชมโครงการดําเนินงานชุมชนยั่งยืน เพื่อแก้ไขปัญาหายาเสพติดแบบครบวงจรตามยุทธศาสตร์ชาติของ อ.สารภี จ.เชียงใหม่
นายกฯ เยี่ยมชมโครงการดําเนินงานชุมชนยั่งยืน เพื่อแก้ไขปัญาหายาเสพติดแบบครบวงจรตามยุทธศาสตร์ชาติของ อ.สารภี จ.เชียงใหม่ ตัวอย่างความสําเร็จในการป้องกันและแก้ไขปัญหายาเสพติดในระดับพื้นที่
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (29 มิ.ย.65) เวลา 16.45 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมโครงการดําเนินงานชุมชนยั่งยืนเพื่อแก้ไขปัญาหายาเสพติดแบบครบวงจรตามยุทธศาสตร์ชาติของอําเภอสารภี ซึ่งเป็นความร่วมมือระหว่างสํานักงานตํารวจแห่งชาติ โดยสถานีตํารวจภูธรสารภี อําเภอสารภี จังหวัดเชียงใหม่ และชุมชนท้องถิ่นเข้ามามีส่วนร่วมอย่างเข้มแข็ง ดําเนินโครงการชุมชนยั่งยืนเพื่อแก้ไขปัญหายาเสพติดแบบครบวงจรตามยุทธศาสตร์ชาติ ในท้องที่บ้านเชียงขาง หมู่ที่ 7 ตําบลไชยสถาน อําเภอสารภี จนเป็นตัวอย่างความสําเร็จในการป้องกันและแก้ไขปัญหายาเสพติดในระดับพื้นที่ โดยมีชุมชนเป็นศูนย์กลางในการค้นหา ติดตาม สอดส่อง การป้องกันและแก้ไขปัญหายาเสพติดในชุมชน โดยเฉพาะการนําตัวผู้เสพที่สมัครใจเข้าสู่กระบวนการบําบัด และเข้าทํางานในบริษัทห้างร้านต่าง ๆ เพื่อให้ผู้เข้ารับการบําบัดมีพลังและแรงใจในการดําเนินชีวิต สามารถอยู่ร่วมกับชุมชน สังคมได้อย่างสงบสุข และเพื่อป้องกันมิให้ผู้ผ่านการบําบัดกลับเข้าสู่วงจรยาเสพติด นําไปสู่ชุมชนเข้มแข็งอย่างยั่งยืน
------------
รัฐบาลไทย-ข่าวทำเนียบรัฐบาล-เย็นทั่วหล้า มหาสงกรานต์ 2565
วันศุกร์ที่ 8 เมษายน 2565
เย็นทั่วหล้า มหาสงกรานต์ 2565
วันศุกร์ที่ 8 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลร่วมสืบสานประเพณีไทยโดยจัดงานเทศกาลเย็นทั่วหล้า มหาสงกรานต์ 2565 เน้นการทําบุญการละเล่น และการแสดงทางวัฒนธรรมประเพณี ภายใต้แนวคิด “สงกรานต์วิถีใหม่ แต่งไทยเที่ยววัด” ที่วัด 10 แห่งใน กทม. ได้แก่ วัดราชบพิธสถิตมหาสีมารามราชวรวิหาร วัดสระเกศราชวรมหาวิหาร วัดกัลยาณมิตรวรมหาวิหาร วัดอรุณราชวรารามราชวรมหาวิหาร วัดพระเชตุพนวิมลมังคลารามราชวรมหาวิหาร วัดมหาธาตุยุวราชรังสฤษฎิ์ราชวรมหาวิหาร วัดสุทัศนเทพวรารามราชวรมหาวิหาร วัดระฆังโฆสิตารามวรมหาวิหาร วัดราชนัดดารามวรวิหาร และวัดประยุรวงศาวาสวรวิหาร ระหว่างวันที่ 9-17 เม.ย. 2565 โดยขอให้ประชาชนร่วมกิจกรรมด้วยความระมัดระวัง และปฏิบัติตามมาตรการสาธารณสุขอย่างเคร่งครัด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงมหาดไทยลงพื้นที่ติดตามการช่วยเหลือประชาชนจากกรณีพนังกั้นน้ำอำเภออินทร์บุรี จ.สิงห์บุรี พังทลาย
วันอาทิตย์ที่ 24 ตุลาคม 2564
กระทรวงมหาดไทยลงพื้นที่ติดตามการช่วยเหลือประชาชนจากกรณีพนังกั้นน้ําอําเภออินทร์บุรี จ.สิงห์บุรี พังทลาย
กระทรวงมหาดไทยลงพื้นที่ติดตามการช่วยเหลือประชาชนจากกรณีพนังกั้นน้ําอําเภออินทร์บุรี จ.สิงห์บุรี พังทลาย
เมื่อวันที่ 22 ต.ค. 64 เวลา 19.00 น. นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง เปิดเผยว่า ตามที่ได้เกิดสถานการณ์อุทกภัยทําให้พนังกั้นน้ําบริเวณอําเภออินทร์บุรี จังหวัดสิงห์บุรี พังทลายลงส่งผลกระทบเกิดความเดือดร้อนบ้านเรือนและทรัพย์สินของพี่น้องประชาชน โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ได้ สั่งการให้หน่วยงานที่เกี่ยวข้อง เร่งดําเนินการแก้ไขปัญหาและให้ความช่วยเหลือพี่น้องประชาชนที่ได้รับผลกระทบ และติดตามดําเนินการอย่างต่อเนื่อง
นายนิรัตน์ พงษ์สิทธิถาวร รองปลัดกระทรวงมหาดไทย กล่าวว่า จากการลงพื้นที่ติดตามการบูรณาการแก้ไขสถานการณ์และให้ความช่วยเหลือประชาชนในวันนี้ พบว่า มีพื้นที่ที่ได้รับผลกระทบซึ่งถูกแม่น้ําเจ้าพระยา​ทะลักเข้าท่วม ประมาณ​ 2 ตารางกิโลเมตร บ้านเรือนถูกน้ําท่วม 820 หลัง ปริมาณ​น้ําประมาณ 900,000 ลูกบาศก์เมตร โดยจังหวัดสิงห์บุรีได้บูรณาการร่วมกับกรมป้องกันและบรรเทาสาธารณภัย กรมชลประทาน องค์กรปกครองส่วนท้องถิ่น และหน่วยงานที่เกี่ยวข้องในพื้นที่ ใช้ Bigbag อุดช่องพนังกั้นน้ําที่รั่วแล้ว พร้อมติดตั้งเครื่อง​สูบ​น้ํา 14 เครื่อง​ 18 หัวสูบ สูบน้ําออกจากพื้นที่ท่วมขัง โดยในวันนี้ระดับ​น้ําที่ท่วม ได้ลดลงไปประมาณ​ 50-60 ซม. จากระดับน้ําท่วมสูงสุดที่ 2 เมตร คาดว่าจะสามารถสูบน้ําออกจนแห้ง ใช้เวลาประมาณ​ 3 วัน โดยในด้านการดูแลให้ความช่วยเหลือประชาชน ผู้ว่าราชการจังหวัดสิงห์​บุรี​ ได้บูรณาการทุกหน่วยงาน​ เข้าให้ความช่วยเหลือและดูแลความเป็​นอยู่ประชาชนครบทุกด้าน พร้อมจัดเรือท้องแบนสัญจร อาหาร และถุงยังชีพแจกจ่ายบ้านเรือนประชาชนตามวงรอบ
นายนิ​รัตน์​ พงษ์​สิทธิ​ถาวร รอง​ปลัด​กระทรวง​มหาดไทย​ กล่าวเพิ่มเติมว่า ตนได้สั่งการ​ให้กรมป้องกันและบรรเทาสาธารณภัย เพิ่มเครื่องสูบน้ําเข้ามาเพิ่มอีก 6 เครื่อง ในวันพรุ่งนี้ ซึ่งคาดว่าจะทําให้สามารถเร่งระบายน้ําเพิ่มมากขึ้น และหลังจากสถานการณ์คลี่คลายแล้ว ได้มอบหมายให้ทางจังหวัดสิงห์บุรี เร่งสํารวจความเสียหายและดําเนินการด้านการเยียวยาประชาชนตามระเบียบของทางราชการอย่างเคร่งครัดต่อไป
รัฐบาลไทย-ข่าวทำเนียบรัฐบาล-ออมสินมอบล้านที่ 11 ตั้งศูนย์พักคอยแห่งใหม่ พร้อมอุปกรณ์ช่วยเหลือผู้ป่วยพื้นที่ กทม.
วันอังคารที่ 24 สิงหาคม 2564
ออมสินมอบล้านที่ 11 ตั้งศูนย์พักคอยแห่งใหม่ พร้อมอุปกรณ์ช่วยเหลือผู้ป่วยพื้นที่ กทม.
ธ.ออมสินได้มอบเงินจํานวน 3 ล้านบาท สนับสนุนภารกิจเร่งด่วนของกรุงเทพมหานคร โดยเป็นหน่วยงานแรกๆ ที่ให้ความช่วยเหลือทางกรุงเทพมหานคร ในการจัดตั้งศูนย์พักคอย กทม.เฟสแรก จํานวน 16 แห่ง มอบเงินสนับสนุน 8 ล้านบาท ในเฟสแรก รวมสนับสนุนแล้วทั้งสิ้น 11 ล้านบาท
นายวิทัย รัตนากร ผู้อํานวยการธนาคารออมสิน เปิดเผยว่า ด้วยสถานการณ์การแพร่ระบาดที่ยังไม่ทุเลาเบาบาง โดยเฉพาะในเขตกรุงเทพมหานครที่จํานวนผู้ติดเชื้อมีแนวโน้มเพิ่มมากขึ้น และเกิดพื้นที่ระบาดใหม่ทุกวัน โดยผู้ติดเชื้อจํานวนมากอาศัยอยู่รวมกันกับสมาชิกครอบครัวในบ้านพักอาศัยที่มีพื้นที่จํากัด ไม่สามารถกักตัวเพื่อป้องกันการแพร่เชื้อภายในบ้านได้ จําเป็นต้องแยกรักษาตัวที่ศูนย์พักคอย กทม. ซึ่งทางกรุงเทพมหานครอยู่ระหว่างเร่งจัดตั้งศูนย์พักคอยเพิ่มขึ้น เพื่อให้สามารถรองรับจํานวนผู้ป่วยสีเขียวที่มีจํานวนเพิ่มมากขึ้นอย่างต่อเนื่อง
ในการนี้ ธนาคารออมสินได้มอบเงินจํานวน 3 ล้านบาท สนับสนุนภารกิจเร่งด่วนของกรุงเทพมหานคร ได้แก่ สนับสนุนการจัดตั้งศูนย์พักคอยแห่งใหม่ จํานวนเงิน 2 ล้านบาท และสนับสนุนการจัดซื้อเครื่องมืออุปกรณ์ส่งต่อผู้ป่วยของศูนย์การแพทย์ฉุกเฉินฯ (ศูนย์เอราวัณ) จํานวนเงิน 1 ล้านบาท เพื่อรองรับปริมาณผู้ติดเชื้อจํานวนมากใน กทม. โดยมีนายสกลธี ภัททิยกุล รองผู้ว่าราชการกรุงเทพมหานคร เป็นผู้รับมอบ ทั้งนี้ ธนาคารออมสินนับเป็นหน่วยงานแรก ๆ ที่ให้ความช่วยเหลือทางกรุงเทพมหานคร ในการจัดตั้งศูนย์พักคอย กทม. เฟสแรก จํานวน 16 แห่ง โดยได้มอบเงินสนับสนุน 8 ล้านบาท ในเฟสแรก รวมให้การสนับสนุนแล้วทั้งสิ้น 11 ล้านบาท
อนึ่ง การสนับสนุนภารกิจของกรุงเทพมหานคร เป็นกิจกรรมส่วนหนึ่งของโครงการ “ออมสินห่วงใย ส่งกําลังใจให้สังคม” ที่ธนาคารออมสินตั้งใจช่วยเหลือประชาชน กลุ่มจิตอาสา และสนับสนุนหน่วยงานรับผิดชอบหลักที่ดูแลประชาชนในสถานการณ์แพร่ระบาดของ COVID-19 โดยสามารถติดตามเพจ “ออมสินห่วงใย” เพื่อรับทราบข้อมูลและแจ้งรายละเอียดความช่วยเหลือที่ต้องการได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันศุกร์ที่ 21 มกราคม 2565
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
(วันที่ 20 มกราคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารเข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
โดยที่ประชุมได้รับทราบความร่วมมือไทย-ญี่ปุ่น ในโอกาสที่รัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น (Minister of Economy, Trade and Industry - METI) เยือนประเทศไทยเพื่อกระชับความสัมพันธ์ด้านเศรษฐกิจระหว่างไทยกับญี่ปุ่น เมื่อวันที่ 13 มกราคม ที่ผ่านมา รับทราบเงื่อนไขสินเชื่อกองทุนเอสเอ็มอีตามแนวประชารัฐแนวประชารัฐ 2,000 ล้านบาท จัดสินเชื่อดอกเบี้ยต่ํา 3 โครงการ ซึ่งได้เปิดรับคําขอสินเชื่อไปแล้วเมื่อวันที่ 17 มกราคม 2565 และสินเชื่อ “SMEs Happy” เติมทุนสินเชื่อ วงเงินรวม 15,000 ล้านบาท ผ่อนนาน 10 ปี หนุนเอสเอ็มอีไทยนําไปใช้เสริมสภาพคล่อง เดินหน้าธุรกิจลื่นไหล พิเศษยื่นกู้ระหว่าง 4 มกราคม - 31 มีนาคม 2565 ฟรี! ค่าประเมินหลักประกัน นอกจากนี้ที่ประชุมยังได้รับทราบผลการขับเคลื่อนมาตรการในการป้องกันและยับยั้งการแพร่ระบาดของโรคโควิด-19 ในโรงงานอุตสาหกรรมด้วย“Bubble and Seal” การขอความร่วมมือลดอ้อยไฟไหม้เข้าสู่โรงงาน การดําเนินงานจิตอาสาของกระทรวงอุตสาหกรรม
#กระทรวงอุตสาหกรรม
#ประชุมผู้บริหารระดับสูง
รัฐบาลไทย-ข่าวทำเนียบรัฐบาล-รัฐบาลเดินหน้าไฮสปีดเชื่อม 3 สนามบิน ยืนยันสัญญาเป็นธรรม รัฐไม่เสียประโยชน์ ประชาชนได้ใช้บริการ โฆษกรัฐบาลปัดเอื้อนายทุน จับประชาชนเป็นตัวประกัน
วันจันทร์ที่ 1 พฤศจิกายน 2564
รัฐบาลเดินหน้าไฮสปีดเชื่อม 3 สนามบิน ยืนยันสัญญาเป็นธรรม รัฐไม่เสียประโยชน์ ประชาชนได้ใช้บริการ โฆษกรัฐบาลปัดเอื้อนายทุน จับประชาชนเป็นตัวประกัน
รัฐบาลเดินหน้าไฮสปีดเชื่อม 3 สนามบิน ยืนยันสัญญาเป็นธรรม รัฐไม่เสียประโยชน์ ประชาชนได้ใช้บริการ   โฆษกรัฐบาลปัดเอื้อนายทุน จับประชาชนเป็นตัวประกัน ย้อนถ้ารัฐปกปิดฝ่ายค้านคงไม่ได้ข้อมูลมาจับแพะชนแกะ แจงส่งหลักฐานให้หน่วยงานเกี่ยวข้องตรวจสอบได้
รัฐบาลเดินหน้าไฮสปีดเชื่อม3สนามบินยืนยันสัญญาเป็นธรรมรัฐไม่เสียประโยชน์ประชาชนได้ใช้บริการโฆษกรัฐบาลปัดเอื้อนายทุนจับประชาชนเป็นตัวประกันย้อนถ้ารัฐปกปิดฝ่ายค้านคงไม่ได้ข้อมูลมาจับแพะชนแกะแจงส่งหลักฐานให้หน่วยงานเกี่ยวข้องตรวจสอบได้ติงอย่าดิสเครดิตรายวันจนกลายเป็นดิสเครดิตตัวเอง
นายธนกรวังบุญคงชนะโฆษกประจําสํานักนายกรัฐมนตรีกล่าวถึงกรณีที่นายพิจารณ์เชาวพัฒนวงศ์ส.ส.บัญชีรายชื่อและรองหัวหน้าพรรคก้าวไกลระบุว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมในฐานะประธานบอร์ดEECขยายระยะเวลาการชําระเงินค่าสิทธิในการบริหารรถไฟฟ้าเชื่อมท่าอากาศยานหรือAirport Rail Link (ARL)มูลค่า10,671ล้านบาทตามเงื่อนไขสัญญาการร่วมทุนระหว่างรัฐกับเอกชนซึ่งก็คือบจก.คู่สัญญาบริษัทเอเชียเอราวันจํากัดที่ถือหุ้น70%โดยกลุ่มซีพีเป็นการกระทําที่เข้าข่ายเอื้อประโยชน์ให้กับกลุ่มทุนใหญ่ด้วยผลประโยชน์ของประเทศชาติโดยเอาประชาชนเป็นตัวประกันทั้งๆที่คู่สัญญาทําผิดเงื่อนไขแต่รัฐยังเปิดโอกาสให้เดินรถได้โดยชําระเงินเพียง10%ว่ายืนยันว่าไม่ใช่การจับประชาชนเป็นตัวประกันหรือเอื้อประโยชน์ให้กลุ่มทุนถ้าจะมีใครที่จับประชาชนเป็นตัวประกันนั้นก็น่าจะเป็นพรรคการเมืองหนึ่งมากกว่าที่มักจะออกมาให้สัมภาษณ์สนับสนุนรวมถึงช่วยประกันตัวกลุ่มผู้ชุมนุมที่ประท้วงด้วยการใช้ความรุนแรงทําลายทรัพย์สินราชการและจาบจ้วงสถาบันอยู่ไม่เว้นแต่ละวัน
นายธนกรกล่าวอีกว่าการบริหารงานของพล.อ.ประยุทธ์ยึดผลประโยชน์ของประเทศเป็นหลักทุกการดําเนินการอยู่บนความเท่าเทียมและเป็นธรรมและหากมีการปกปิดข้อมูลจริงฝ่ายค้านก็คงจะไม่มีข้อมูลมาจับแพะชนแพะสร้างความสับสนให้ประชาชนจนรัฐบาลต้องมาคอยแก้ข่าวเพื่อทําความเข้าใจกับประชาชนอยู่ทุกวันเหมือนในการอภิปรายไม่ไว้วางใจหลายๆครั้งที่ผ่านมาอย่างไรก็ตามหากฝ่ายค้านมีข้อมูลหลักฐานต่างๆก็สามารถส่งมาให้รัฐบาลตรวจสอบเพื่อดําเนินการได้หรือจะยื่นให้หน่วยงานที่เกี่ยวข้องซึ่งมีหลายหน่วยงานอาทิป.ป.ช.หรือแม้แต่กรรมาธิการฯชุดต่างๆเพื่อขอให้เข้าไปตรวจสอบข้อเท็จจริงได้เช่นกัน
"ที่คุณพิจารณ์บอกว่ามีการลดแลกแจกแถมหลังการประมูลนั้นยืนยันว่าไม่มีแต่ถ้ามีก็น่าจะเป็นนักการเมืองบางกลุ่มมากกว่าที่ยอมลดบทบาทตัวเองแลกมาด้วยศักดิ์ศรีแจกคําหวานกล่อมผู้ชุมนุมและแถมด้วยการช่วยเหลือประกันตัวแกนนําผู้ชุมนุมมากกว่าทั้งนี้หากฝ่ายค้านมีหลักฐานข้อเท็จจริงที่น่าเชื่อถือและชัดเจนเพียงพอก็สามารถยื่นเรื่องให้หน่วยงานที่เกี่ยวข้องดําเนินการตรวจสอบได้ซึ่งดีกว่าการออกมาดิสเครดิตรัฐบาลรายวันจนท้ายที่สุดแล้วจะกลายเป็นฝ่ายค้านดิสเครดิตตัวเองไปเปล่าๆ"นายธนกรกล่าว
รัฐบาลไทย-ข่าวทำเนียบรัฐบาล-สำนักนายกรัฐมนตรีส่งต่อเงินบริจาคจากคิงเพาเวอร์ สนับสนุน อว. ในการวิจัยและพัฒนาคิดค้นวัคซีนป้องกันโรคติดเชื้อไวรัสโคโรนา 2019 กับโครงการ ChulaCov19
วันพุธที่ 27 ตุลาคม 2564
สํานักนายกรัฐมนตรีส่งต่อเงินบริจาคจากคิงเพาเวอร์ สนับสนุน อว. ในการวิจัยและพัฒนาคิดค้นวัคซีนป้องกันโรคติดเชื้อไวรัสโคโรนา 2019 กับโครงการ ChulaCov19
สํานักนายกรัฐมนตรีส่งต่อเงินบริจาคจากคิงเพาเวอร์ สนับสนุน อว. ในการวิจัยและพัฒนาคิดค้นวัคซีนป้องกันโรคติดเชื้อไวรัสโคโรนา 2019 กับโครงการ ChulaCov19
25 ตุลาคม 2564 ณ ทําเนียบรัฐบาล /พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานมอบเงินบริจาคบัญชี "สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" ซึ่งได้รับมาจากการจัดจําหน่ายเสื้อสโมสรฟุตบอลเลสเตอร์ซิตี้ภายใต้โครงการ THAILAND SMILES WITH YOU ของบริษัท คิงเพาเวอร์ อินเตอร์เนชั่นแนล จํากัด ให้แก่กระทรวงการอุดมศึกษา วิทยาศาสตร์ วิจัยและนวัตกรรม (โครงการ ChulaCov19) เป็นจํานวนทั้งสิ้น 15,050,000 บาท โดยมีศาสตราจารย์พิเศษ ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
นอกจากนั้น ยังได้รับเกียรติจากนายวิษณุ เครืองาม รองนายกรัฐมนตรี นายอนุชา นาคาศัย รัฐมนตรีประจําสํานักนายกรัฐมนตรี นายดิสทัต โหตระกิตย์ เลขาธิการนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี ศาสตราจารย์ดร. นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม ศ.ดร.บัณฑิต เอื้ออาภรณ์ อธิการบดี จุฬาลงกรณ์มหาวิทยาลัย รศ.นพ.ฉันชาย สิทธิพันธุ์ คณบดีคณะแพทยศาสตร์ จุฬาลงกรณ์มหาวิทยาลัย ศ.นพ.เกียรติ รักษ์รุ่งธรรม ผู้อํานวยการบริหารโครงการพัฒนาวัคซีนโควิด-19 ศูนย์วิจัยวัคซีน คณะแพทยศาสตร์ จุฬาลงกรณ์มหาวิทยาลัย และผู้แทน ผู้อํานวยการสถาบันวัคซีนแห่งชาติ เข้าร่วมพิธีฯ ดังกล่าว
รัฐบาลไทย-ข่าวทำเนียบรัฐบาล-นายกรัฐมนตรีมอบผู้แทนลงพื้นที่ชุมชน กทม. มอบถุงกำลังใจ สู่โควิด-19
วันศุกร์ที่ 20 สิงหาคม 2564
นายกรัฐมนตรีมอบผู้แทนลงพื้นที่ชุมชน กทม. มอบถุงกําลังใจ สู่โควิด-19
นายกรัฐมนตรีมอบผู้แทนลงพื้นที่ชุมชน กทม. มอบถุงกําลังใจ สู่โควิด-19
พลเอก ประยุทธ์ จันทร์โอชา นายกรัฐมนตรีมอบสํานักงานปลัดสํานักนายกรัฐมนตรี และกระทรวงการพัฒนาสังคมและความมั่นคงของมนุษย์นําถุงกําลังใจ สู้โควิด-19 ไปมอบให้กับผู้แทนชุมชนวัดอินทรวิหาร บางขุนพรหม กรุงเทพมหานคร เพื่อนําไปมอบให้ผู้ป่วยติดเตียงที่กําลังประสบปัญหาความเดือดร้อนและความยากลําบากในชุมชน
สําหรับถุงกําลังใจ สู้โควิด-19 ประกอบด้วย ข้าวสาร 5 กิโลกรัม ปลากระป๋อง ผักกาดกระป๋อง แอลกอฮอล์เจล หน้ากากอนามัย ยาสมุนไพรฟ้าทะลายโจร เป็นต้น โดยได้รับการสนับสนุนจากคณะกรรมการบริหารจัดการเงินบริจาคและทรัพย์สิน สํานักงานสํานักปลัดนายกรัฐมนตรี
ทั้งนี้ เพื่อสนับสนุนการดําเนินการแก้ไขปัญหาจากโรคติดเชื้อโควิด-19 ได้จัดทําถุงยังชีพ จํานวน 6,796 ชุด เพื่อนําไปส่งต่อความช่วยเหลือให้ผู้ป่วยติดเตียงที่กําลังประสบปัญหาความเดือดร้อนและความยากลําบากในพื้นที่ กทม. ซึ่งเป็นจังหวัดพื้นที่ควบคุมเข้มงวดและสูงสุดต่อไป
-----------------------------
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมหน้ากากอนามัยไม่ระบุ VFE ไม่สามารถป้องกันไวรัส
วันพุธที่ 25 สิงหาคม 2564
โฆษกดีอีเอสเตือนอย่าหลงเชื่อข่าวปลอมหน้ากากอนามัยไม่ระบุ VFE ไม่สามารถป้องกันไวรัส
โฆษกดีอีเอสเตือนอย่าหลงเชื่อข่าวปลอมหน้ากากอนามัยไม่ระบุ VFE ไม่สามารถป้องกันไวรัส
โฆษกดีอีเอสเตือนอย่าหลงเชื่อข่าวปลอมหน้ากากอนามัยไม่ระบุVFEไม่สามารถป้องกันไวรัสแจงหน้ากากอนามัยทางการแพทย์ที่อย.อนุญาตแม้จะไม่ได้ระบุVFEก็มีประสิทธิภาพในการป้องกันการทะลุผ่านของละอองฝอยและเชื้อไวรัสที่ปนมากับละอองฝอยได้
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีข้อความแนะนําปรากฏในสื่อต่างๆเกี่ยวกับประเด็นเรื่องหน้ากากอนามัยที่ไม่ระบุVFEจะไม่สามารถป้องกันไวรัสได้ทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับสํานักงานคณะกรรมการอาหารและยา(อย.)กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลว่าหากสวมใส่หน้ากากอนามัยที่ไม่ระบุVFEเท่ากับป้องกันไวรัสไม่ได้นั้นทางสํานักงานคณะกรรมการอาหารและยา(อย.)ได้ตรวจสอบและชี้แจงว่าคําว่าVFEที่พบบนบรรจุภัณฑ์ของหน้ากากหมายถึงค่าประสิทธิภาพในการป้องกันเชื้อไวรัส(Viral Filtration Efficiency)ของหน้ากาก
ซึ่งหน้ากากอนามัยทางการแพทย์ที่อย.อนุญาตจะมีคุณสมบัติในการป้องกันการแพร่เชื้อไวรัสที่มาพร้อมละอองฝอยของน้ําลายได้แม้ว่าจะไม่ได้ระบุข้อมูลประสิทธิภาพในการป้องกันเชื้อไวรัสในรูปแบบVFE
ดังนั้นประชาชนสามารถสังเกตข้างกล่องจะระบุข้อความMedical mask, Surgical maskหรือหน้ากากอนามัยทางการแพทย์และสามารถตรวจสอบรายชื่อหน้ากากอนามัยทางการแพทย์ที่ได้รับอนุญาตจากอย.ทางเว็บไซต์www.fda.moph.go.thอย่างไรก็ตามโดยปกติแล้วเชื้อไวรัสจะมาพร้อมกับละอองฝอยของน้ําลายหน้ากากอนามัยที่ระบุวัตถุประสงค์อื่นเช่นป้องกันฝุ่นละอองป้องกันกลิ่นแม้ว่าอย.จะไม่ได้กํากับดูแลแต่ก็มีประสิทธิภาพในการป้องกันการทะลุผ่านของละอองฝอยและเชื้อไวรัสที่ปนมากับละอองฝอยได้เช่นเดียวกัน
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลจากสํานักงานคณะกรรมการอาหารและยา(อย.)กระทรวงสาธารณสุขสามารถติดตามได้ที่เว็บไซต์www.fda.moph.go.thหรือโทรสายด่วนอย. 1556
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 9 สิงหาคม 2564​ พบพนักงานติดเชื้อไวรัส COVID-19 จำนวน​ 24 ราย
วันจันทร์ที่ 9 สิงหาคม 2564
ประกาศ ขสมก. ประจําวันที่ 9 สิงหาคม 2564​ พบพนักงานติดเชื้อไวรัส COVID-19 จํานวน​ 24 ราย
ประกาศ ขสมก. ประจําวันที่ 9 สิงหาคม 2564​ พบพนักงานติดเชื้อไวรัส COVID-19 จํานวน​ 24 ราย
1) พนักงานขับรถโดยสารธรรมดา สาย 2 เพศชาย อายุ 25 ปี
2) พนักงานขับรถโดยสารปรับอากาศ สาย 77 เพศชาย อายุ 57 ปี
3) พนักงานเก็บค่าโดยสารรถปรับอากาศ สาย 77 เพศหญิง อายุ 54 ปี
4) นายท่าอู่กัลปพฤกษ์ เขตการเดินรถที่ 5 เพศชาย อายุ 59 ปี
5) พนักงานการเงินและบัญชี ระดับ 4 อู่คลองเตย เขตการเดินรถที่ 4 เพศหญิง อายุ 47 ปี
6) เจ้าหน้าที่สายตรวจพิเศษ เพศชาย อายุ 44 ปี
7) พนักงานขับรถโดยสารธรรมดา สาย 107 เพศหญิง อายุ 58 ปี
8) พนักงานเก็บค่าโดยสารรถธรรมดา สาย 71 เพศหญิง อายุ 60 ปี
9) พนักงานเก็บค่าโดยสารรถธรรมดา สาย 23 เพศชาย อายุ 22 ปี
10) พนักงานเก็บค่าโดยสารรถธรรมดา สาย 23 เพศหญิง อายุ 24 ปี
11) พนักงานขับรถโดยสารธรรมดา สาย 82 เพศชาย อายุ 60 ปี (ปัจจุบันปฏิบัติหน้าที่รักษาความปลอดภัย ณ อู่พระประแดง)
12) พนักงานเก็บค่าโดยสารรถธรรมดา สาย 63 เพศหญิง อายุ 47 ปี
13) พนักงานเก็บค่าโดยสารรถปรับอากาศ สาย 79 เพศชาย อายุ 36 ปี
14) พนักงานการเงินและบัญชี ระดับ 2 กลุ่มงานบัญชีและการเงิน เขตการเดินรถที่ 6 อู่บรมราชชนนี เพศหญิง อายุ 59 ปี
15) พนักงานขับรถประจําสํานักงาน อู่พระประแดง เขตการเดินรถที่ 5 เพศชาย อายุ 57 ปี
16) พนักงานเก็บค่าโดยสารรถปรับอากาศ สาย 543 เพศหญิง อายุ 55 ปี
17) พนักงานขับรถโดยสารปรับอากาศ สาย 515 เพศชาย อายุ 58 ปี
18) พนักงานเก็บค่าโดยสารรถปรับอากาศ สาย 508 เพศหญิง อายุ 59 ปี (ปัจจุบันปฏิบัติหน้าที่นายท่าปล่อยรถโดยสารปรับอากาศ สาย 508 ณ อู่ฟาร์มจระเข้ เขตการเดินรถที่ 3)
19) พนักงานเก็บค่าโดยสารรถธรรมดา สาย 208 เพศหญิง อายุ 55 ปี
20) พนักงานขับรถโดยสารปรับอากาศ สาย 168 เพศชาย อายุ 29 ปี
21) พนักงานเก็บค่าโดยสารรถปรับอากาศ สาย 168 เพศหญิง อายุ 53 ปี
22) พนักงานเก็บค่าโดยสารรถปรับอากาศ สาย 73 เพศหญิง อายุ 31 ปี
23) พนักงานขับรถโดยสารปรับอากาศ สาย 73ก เพศหญิง อายุ 42 ปี
24) พนักงานเก็บค่าโดยสารรถปรับอากาศ สาย 79 เพศหญิง อายุ 23 ปี
รัฐบาลไทย-ข่าวทำเนียบรัฐบาล-ผลลัพธ์ที่สำคัญจากการประชุมผู้นำกรอบหุ้นส่วนเพื่อการเจริญเติบโตสีเขียว
วันจันทร์ที่ 28 มิถุนายน 2564
ผลลัพธ์ที่สําคัญจากการประชุมผู้นํากรอบหุ้นส่วนเพื่อการเจริญเติบโตสีเขียว
วันจันทร์ที่ 7 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
การประชุมผู้นํากรอบหุ้นส่วนเพื่อการเจริญเติบโตสีเขียว และเป้าหมายโลกปี ค.ศ. 2030 ครั้งที่ 2ผ่านระบบการประชุมทางไกล ภายใต้หัวข้อหลัก “การฟื้นฟูสีเขียวอย่างครอบคลุมเพื่อนําไปสู่ความเป็นกลางทางคาร์บอน” ซึ่งประเทศเกาหลีใต้เป็นเจ้าภาพเมื่อสัปดาห์ที่ผ่านมา โดยผู้นําประเทศที่ร่วมการประชุม ได้รับรองปฏิญญากรุงโซล เพื่อแสดงเจตนารมณ์ร่วมกันโดยมีสาระสําคัญ คือ การแพร่ระบาดของโรคโควิด-19สร้างบทเรียนต่อการรับมือกับวิกฤตภูมิอากาศของโลก และความท้าทายทางเศรษฐกิจที่ต้องได้รับการแก้ไขโดยด่วน นอกจากนี้ ยังมุ่งมั่นรับมือกับการเปลี่ยนแปลงสภาพภูมิอากาศ ให้ความสําคัญของการฟื้นฟูสีเขียว พัฒนาต่อยอดเทคโนโลยีสีเขียว คิดค้นเทคโนโลยีใหม่ ๆ และการลงทุนที่เป็นมิตรต่อสิ่งแวดล้อม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขสมก. รับมอบรางวัลประกาศเกียรติคุณ Friendly Design Awards ประจำปี 2565
วันจันทร์ที่ 14 กุมภาพันธ์ 2565
ขสมก. รับมอบรางวัลประกาศเกียรติคุณ Friendly Design Awards ประจําปี 2565
ขสมก. ตระหนักถึงความสําคัญในการให้บริการรถโดยสารขนส่งมวลชนเพื่อคนทุกระดับอย่างเท่าเทียมและทั่วถึง
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า จากการดําเนินงานที่ผ่านมา ขสมก. ตระหนักถึงความสําคัญในการให้บริการรถโดยสารขนส่งมวลชนเพื่อคนทุกระดับอย่างเท่าเทียมและทั่วถึง โดยเมื่อวันที่ 1 ธันวาคม 2564 ได้มีการประชุมหารือ“แนวทางการพัฒนารถโดยสารสาธารณะเพื่อรองรับการใช้งานสําหรับทุกคน” ร่วมกับภาคีเครือข่ายขนส่งมวลชนทุกคนต้องขึ้นได้ Transportation For All (T4A) ในประเด็นการจัดหารถโดยสารใหม่ที่มีคุณภาพได้มาตรฐาน รองรับการใช้บริการของประชาชนทุกกลุ่มได้อย่างทั่วถึงและเท่าเทียม ไม่ว่าจะเป็นเด็ก สตรี คนพิการ และผู้สูงอายุ พร้อมทั้งรับข้อเสนอแนะต่าง ๆ เพื่อนําไปปรับปรุงและพัฒนาการให้บริการ ดังนั้น ความมุ่งมั่นตั้งใจในการดําเนินภารกิจให้บริการด้านระบบขนส่งสาธารณะเพื่อรองรับการใช้งานสําหรับทุกคน จึงทําให้ได้รับรางวัลประกาศเกียรติคุณ “Friendly Design Awards” ประจําปี 2565 ประเภทยานพาหนะ/สถานีขนส่งมวลชนเพื่อคนทั้งมวลจากคณะกรรมการมูลนิธิอารยสถาปัตย์เพื่อคนทั้งมวล โดยพิธีมอบรางวัลในงาน Thailand Friendly Design Expo 2022 : มหกรรมอารยสถาปัตย์และนวัตกรรมสุขภาพเพื่อคนทั้งมวลปีที่ 5 ในวันศุกร์ที่ 11 กุมภาพันธ์ 2565 เวลา 10.00 น. ณ ฮอลล์ 101 ศูนย์นิทรรศการและการประชุมไบเทค - บางนา กรุงเทพฯ มีวัตถุประสงค์เพื่อส่งเสริม ยกย่องเชิดชูองค์กร สถานที่ แหล่งท่องเที่ยว ยานพาหนะ หรือบริการต่าง ๆ ที่มีการออกแบบให้ผู้สูงอายุ ผู้พิการ และมนุษย์ล้อหรือคนที่ใช้รถเข็น สามารถเข้าถึงได้ใช้ประโยชน์ได้สะดวก ปลอดภัย ทันสมัย เป็นธรรม ทั่วถึง เท่าเทียม และทัดเทียมกับนานาอารยประเทศทั่วโลก
รัฐบาลไทย-ข่าวทำเนียบรัฐบาล-โฆษกรัฐบาล ชวนประชาชนเช็ค “เป๋าตัง” เงินเข้าแล้ววันนี้ 1,500 “นายก”ปลื้ม ประชาชนตอบรับเก็บตกคนละครึ่งหลังเพิ่งเปิดลงทะเบียนเพิ่ม 1.1 แสนสิทธิ
วันจันทร์ที่ 1 พฤศจิกายน 2564
โฆษกรัฐบาล ชวนประชาชนเช็ค “เป๋าตัง” เงินเข้าแล้ววันนี้ 1,500 “นายก”ปลื้ม ประชาชนตอบรับเก็บตกคนละครึ่งหลังเพิ่งเปิดลงทะเบียนเพิ่ม 1.1 แสนสิทธิ
โฆษกรัฐบาล ชวนประชาชนเช็ค “เป๋าตัง” เงินเข้าแล้ววันนี้ 1,500 “นายก” ปลื้ม ประชาชนตอบรับเก็บตกคนละครึ่งหลังเพิ่งเปิดลงทะเบียนเพิ่ม 1.1 แสนสิทธิ เพียงไม่กี่ชั่วโมง เต็ม 28 ล้านสิทธิแล้ว คลังเตรียมพิจารณาเฟส4 ต้นปี 65 หวังกระตุ้นเศรษฐกิจ
นายธนกร วังบุญคงชนะ โฆษกประจําสํานักนายกรัฐมนตรี เผยว่า หลังจากที่วันนี้ (1 พ.ย.64) กระทรวงการคลัง ได้เปิดให้ประชาชนให้ลงทะเบียนโครงการคนละครึ่ง เฟส 3 ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง” ตั้งแต่เวลา 06.00 น. เพื่อเก็บตกผู้ที่ลงทะเบียนไม่สําเร็จที่ผ่านมาจาก 28 ล้านสิทธิ มีจํานวน ทั้งสิ้น 119,974 สิทธิ นั้น ทราบว่าเพียงไม่กี่ชั่วโมงที่เปิดให้สามารถลงทะเบียนได้ตอนนี้สิทธิเต็มครบจํานวนแล้ว โดยผู้ที่ลงทะเบียนในรอบนี้ จะได้รับโอนเงินผ่านแอปพลิเคชั่นเป๋าตัง ทั้งสิ้น 4,500 บาทต่อคน ส่วนผู้ที่เข้าร่วมโครงการคนละครึ่ง ระยะที่ 3 อยู่แล้ว จะได้รับวงเงินเพิ่มอีก 1,500 บาทต่อคน โดยอัตโนมัติ ในวันนี้ (1 พ.ย.) เช่นเดียวกัน และสามารถใช้จ่ายในโครงการได้จนถึงวันที่ 31 ธันวาคม 2564 ซึ่งขณะนี้มีบริการฟู้ดเดลิเวอรี่แพลตฟอร์มที่เข้าร่วมโครงการคนละครึ่ง เฟส 3 และโครงการยิ่งใช้ยิ่งได้ทั้งหมด 3 ราย ได้แก่ GRAB LINEMAN และ TRUE FOOD โดยมีผู้ประกอบการร้านอาหารและเครื่องดื่มให้บริการผ่านฟู้ดเดลิเวอรี่แพลตฟอร์มแล้ว กว่า 65,000 ราย
“โครงการคนละครึ่ง ถือว่าเป็นโครงการที่ครองใจประชาชนมากที่สุด เพราะช่วยลดภาระค่าใช้จ่ายในแต่ละวันได้ ช่วยประคับประคองการบริโภค ทําให้ประชาชนมีการวางแผนการใช้จ่ายดีขึ้น ได้รับการตอบรับที่ดี พิสูจน์ได้ว่า ประชาชนมีการนําเงินออกมาใช้จ่าย ช่วยกระตุ้นเศรษฐกิจของประเทศ ประชาชน ร้านค้า ได้ประโยชน์ร่วมกันหมด แสดงถึงความสําเร็จของมาตรการที่ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพยายามดําเนินการเพื่อช่วยลดภาระค่าใช้จ่ายของประชาชน ซึ่งขณะนี้ กระทรวงการคลังอยู่ระหว่างการพิจารณามาตรการกระตุ้นเศรษฐกิจและความเหมาะสมของโครงการคนละครึ่งเฟส 4 ในช่วงต้นปี 2565 ต้องดูสถานการณ์อีกที โดย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายแผนมาตรการกระตุ้นเศรษฐกิจ การท่องเที่ยว คู่ขนานไปกับมาตรการป้องกันการแพร่ระบาดของโควิด-19 เน้นความปลอดภัยของประชาชนเป็นที่ตั้งอย่างแน่นอน” นายธนกรฯ กล่าว
-------------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๖/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
วันพุธที่ 29 มิถุนายน 2565
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๖/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๖/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
ในวันพุธที่ ๒๙ มิถุนายน ๒๕๖๕ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๖/๒๕๖๕ โดยมี ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วยผู้บริหารระดับสูงของหน่วยงานในสังกัดกระทรวงยุติธรรม เข้าร่วมฯ ผ่านระบบการประชุมทางไกล (Video Conference)
โดยที่ประชุมรับทราบรายงานสรุปผลการจัดมหกรรมไกล่เกลี่ยหนี้สินครัวเรือนและยุติธรรมพบประชาชน ครั้งที่ ๑ - ๓๙/๒๕๖๕ และการเตรียมความพร้อมการจัดมหกรรมฯ ในครั้งถัดไป โดย กรมคุ้มครองสิทธิและเสรีภาพ และกรมบังคับคดี การรายงานผลการดําเนินงานช่วยเหลือเยียวยาผู้เสียหายและจําเลยในคดีอาญา ปี ๒๕๖๕ โดย กรมคุ้มครองสิทธิและเสรีภาพ การรายงานสถิติคดียาเสพติดและแนวโน้มของคดียาเสพติดที่เกิดขึ้นในช่วงระยะเวลาที่ผ่านมา โดย สํานักงาน ป.ป.ส. ตลอดจนการรายงานสรุปสาระสําคัญร่างพระราชบัญญัติยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. ๒๕๓๔ พ.ศ. .... โดย สํานักงานปลัดกระทรวงยุติธรรม
ทั้งนี้ รัฐมนตรีว่าการกระทรวงยุติธรรม ได้แจ้งให้ที่ประชุมทราบว่า รัฐบาลมุ่งเน้นให้นําเทคโนโลยีสารสนเทศ มาใช้รับเรื่องร้องเรียนและแก้ไขปัญหาให้แก่ประชาชน และกระทรวงยุติธรรม ได้รับการชื่นชมเรื่องการจัดงานมหกรรมไกล่เกลี่ยหนี้สินครัวเรือนและยุติธรรมพบประชาชน ที่ได้จัดงานในทุกภูมิภาคทั่วประเทศ และสามารถแก้ไขปัญหาความเดือดร้อนแก่ประชาชนได้อย่างแท้จริง
รัฐบาลไทย-ข่าวทำเนียบรัฐบาล-โฆษกรัฐบาลสวน “สุทิน” ซักฟอกถ้ามีไม้เด็ดต้องโป้งเดียวจอด อย่าเงื้อง่าราคาแพง ย้อนแยกแยะให้ออกขี้เหนียวเวลากับการใช้เวลาสิ้นเปลือง ลั่น "นายกฯ" พร้อมถูกตรวจสอบทุกเวลา
วันพุธที่ 29 มิถุนายน 2565
โฆษกรัฐบาลสวน “สุทิน” ซักฟอกถ้ามีไม้เด็ดต้องโป้งเดียวจอด อย่าเงื้อง่าราคาแพง ย้อนแยกแยะให้ออกขี้เหนียวเวลากับการใช้เวลาสิ้นเปลือง ลั่น "นายกฯ" พร้อมถูกตรวจสอบทุกเวลา
โฆษกรัฐบาลสวน “สุทิน” ซักฟอกถ้ามีไม้เด็ดต้องโป้งเดียวจอด อย่าเงื้อง่าราคาแพง ย้อนแยกแยะให้ออกขี้เหนียวเวลากับการใช้เวลาสิ้นเปลือง ลั่น "นายกฯ" พร้อมถูกตรวจสอบทุกเวลา
วันที่ 29 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสุทิน คลังแสง ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ระบุว่า ถ้ารัฐบาลขี้เหนียวเวลาในการอภิปรายไม่ไว้วางใจก็มองได้ว่า พยายามด้อยค่าการตรวจสอบ และหวาดกลัวการอภิปรายว่า ฝ่ายค้านควรทําความเข้าใจด้วยว่า การขี้เหนียวเวลากับการใช้เวลาอย่างสิ้นเปลืองนั้นความหมายแตกต่างกันมาก ที่ผ่านมารัฐบาลก็ให้เวลาฝ่ายค้านอภิปรายอย่างเต็มที่ทุกครั้ง แต่เป็นฝ่ายค้านเองใช่หรือไม่ที่เอาเวลาไปสิ้นเปลืองกับการประดิษฐ์วาทกรรมเสียดสีโดยที่ประชาชนไม่ได้ประโยชน์อะไรเลย นอกจากเบื่อที่จะฟัง ทั้งๆ ที่พูดตลอดเวลาว่ามีไม้เด็ด แต่พอเอาเข้าจริงคนที่อภิปรายกลับถูกรัฐบาลเด็ดทิ้งกลางสภาฯ เสียเอง อย่างไรก็ตาม หากรัฐบาลด้อยค่าการตรวจสอบคงไม่ได้อภิปรายหลายวันอย่างที่ต้องการ และหากรัฐบาลกลัวก็คงไม่ยก ครม.ที่นําโดยท่านนายกฯ ไปชี้แจงด้วยตัวเองที่สภาฯ ทุกวัน
"ส่วนการที่ฝ่ายค้านบอกว่า ไม่จําเป็นต้องเจรจากันอีก และไม่ต้องให้ประธานสภาฯ นัดคุยกันให้เสียเวลา ให้เป็นไปตามข้อบังคับการประชุมสภาฯ ที่กําหนดว่า ต้องอภิปรายให้ครบตามจํานวนรัฐมนตรีที่ได้ยื่นไป ไม่เช่นนั้นก็ไม่สามารถปิดการอภิปรายไม่ไว้วางใจได้นั้น สุดท้ายฝ่ายค้านก็เผยไต๋ให้เห็นแล้วว่า ที่อภิปรายนายกฯ และรัฐมนตรีมากถึง 11 คนนั้น เป็นเรื่องของเกมการเมืองที่ต้องการอภิปรายให้นานที่สุด เพื่อหวังหาเสียงล่วงหน้าให้ตัวเองใช่หรือไม่ ซึ่งไม่ได้เกี่ยวกับข้อเท็จจริงหรือหลักฐานใดๆ เลย เพราะถ้ามีไม้เด็ดจริงคงโป้งเดียวจอดไปแล้ว ไม่เงื้อง่าราคาแพงให้เสียเวลาอยู่แบบนี้ อย่างไรก็ตาม เชื่อว่าประชาชนดูออก หากฝ่ายค้านอภิปรายพร่ําเพื่อ สิ้นเปลืองเวลา เนื้อหาซ้ําซ้อน " นายธนกร กล่าว
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 2 สิงหาคม 2564​ พบพนักงานติดเชื้อไวรัส COVID-19 จำนวน 15 ราย
วันจันทร์ที่ 2 สิงหาคม 2564
ประกาศ ขสมก. ประจําวันที่ 2 สิงหาคม 2564​ พบพนักงานติดเชื้อไวรัส COVID-19 จํานวน 15 ราย
ประกาศ ขสมก. ประจําวันที่ 2 สิงหาคม 2564​ พบพนักงานติดเชื้อไวรัส COVID-19 จํานวน 15 ราย
1) พนักงานขับรถโดยสารธรรมดา สาย 195 เพศชาย อายุ 30 ปี
2) พนักงานเก็บค่าโดยสารรถปรับอากาศ สาย 4 เพศหญิง อายุ 48 ปี
3) พนักงานขับรถโดยสารธรรมดา สาย 156 เพศชาย อายุ 56 ปี
4) หัวหน้างานธุรการปฏิบัติการเดินรถ อู่ฟาร์มจระเข้ เขตการเดินรถที่ 3 เพศชาย อายุ 46 ปี
5) พนักงานเก็บค่าโดยสารรถธรรมดา สาย 156 เพศหญิง อายุ 52 ปี
6) พนักงานเก็บค่าโดยสารรถธรรมดา สาย 156 เพศหญิง อายุ 28 ปี
7) พนักงานเก็บค่าโดยสารรถธรรมดา สาย 136 เพศหญิง อายุ 34 ปี
8) พนักงานขับรถโดยสารธรรมดา สาย 136 เพศชาย อายุ 42 ปี
9) พนักงานขับรถโดยสารธรรมดา สาย 34 เพศชาย อายุ 41 ปี
10) นายท่าปล่อยรถโดยสาร สาย 16 เพศชาย อายุ 59 ปี
11) พนักงานขับรถโดยสารปรับอากาศ สาย 49 เพศชาย อายุ 57 ปี
12) พนักงานขับรถโดยสารปรับอากาศ สาย 76 เพศชาย อายุ 53 ปี
13) พนักงานขับรถโดยสารธรรมดา สาย 34 เพศชาย อายุ 58 ปี
14) พนักงานขับรถโดยสารธรรมดา สาย 134 เพศหญิง อายุ 44 ปี
15) พนักงานธุรการ ระดับ 3 อู่ใต้ทางด่วนรามอินทรา เขตการเดินรถที่ 8 เพศหญิง อายุ 35 ปี
รัฐบาลไทย-ข่าวทำเนียบรัฐบาล-15 ต.ค.นี้ กทม. นำร่องเปิดถนนคนเดิน “คลองโอ่งอ่าง” กระตุ้นเศรษฐกิจ ฟื้นการท่องเที่ยว
วันอังคารที่ 12 ตุลาคม 2564
15 ต.ค.นี้ กทม. นําร่องเปิดถนนคนเดิน “คลองโอ่งอ่าง” กระตุ้นเศรษฐกิจ ฟื้นการท่องเที่ยว
....
พล.ต.อ.อัศวิน ขวัญเมือง ผู้ว่าราชการกรุงเทพมหานคร เผย กทม. จะกลับมาเปิดถนนคนเดินคลองโอ่งอ่างอีกครั้งในทุกวันศุกร์ เสาร์ อาทิตย์ ระหว่างเวลา 15.00 – 20.00 น. ตั้งแต่วันที่ 15 ต.ค. 64 เป็นต้นไป เพื่อฟื้นฟูและกระตุ้นเศรษฐกิจ ส่งเสริมการท่องเที่ยว และสร้างรายได้ให้กับประชาชน หลังจากสถานการณ์โควิด-19 ดีขึ้น และมีการผ่อนปรนกิจการ กิจกรรมหลายประเภท
.
ซึ่งจะดําเนินการภายใต้มาตรการป้องโรคโควิด-19 เพื่อป้องกันการแพร่ระบาดและความปลอดภัยของทุกคน โดยร้านค้าผู้ประกอบการทุกรายต้องตรวจคัดกรอง(ATK) ทุกสัปดาห์ ส่วนประชาชนที่เข้ามาเยี่ยมชมหรือซื้อสินค้า ต้องตรวจวัดอุณหภูมิ ล้างมือด้วยเจลแอลกอฮอล์ สวมหน้ากากอนามัยตลอดเวลา
.
สําหรับกิจกรรมภายในที่น่าสนใจ จะเปิดให้ประชาชนพายเรือคายัคฟรี โดยมีเรือบริการ 15 ลํา รอบละ 30 นาที กิจกรรมถ่ายภาพสตรีทอาร์ท สะท้อนอัตลักษณ์และวัฒนธรรมของชุมชน บริเวณกําแพงทางเดินริมคลอง การแสดงดนตรีเปิดหมวก การแสดงของเยาวชน และประชาชนทั่วไป เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​นายก ห่วงแรงงานไทยเสียชีวิตและบาดเจ็บจากเครนหล่นทับในไต้หวัน สั่ง รมว.เฮ้ง กำชับทูตแรงงานช่วยเหลือประสานแจ้งญาติทราบโดยด่วน
วันจันทร์ที่ 28 กุมภาพันธ์ 2565
​นายก ห่วงแรงงานไทยเสียชีวิตและบาดเจ็บจากเครนหล่นทับในไต้หวัน สั่ง รมว.เฮ้ง กําชับทูตแรงงานช่วยเหลือประสานแจ้งญาติทราบโดยด่วน
. .
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา ได้แสดงความเสียใจไปยังครอบครัวแรงงานที่เสียชีวิตและห่วงผู้ที่ได้รับบาดเจ็บจากกรณีเกิดอุบัติเหตุเครนหล่นทับแรงงานไทยในไต้หวัน จนทําให้แรงงานไทยเสียชีวิต 1 ราย และได้รับบาดเจ็บสาหัส 1 ราย และสั่งการให้กระทรวงแรงงานกําชับทูตแรงงานเร่งให้การช่วยเหลือพร้อมประสานแจ้งญาติทราบในทันที ซึ่งกรณีดังกล่าวผมได้รับรายงานจากนางสาวประภาวดี แก้วศิริพงษ์ อัครราชทูตที่ปรึกษา (ฝ่ายแรงงาน) สํานักงานแรงงาน (สนร.) ณ กรุงมะนิลา (ส่วนที่ 2) กรุงเทเป ว่า เมื่อช่วงบ่ายวันที่ 25 ก.พ.65 ได้เกิดอุบัติเหตุ รถเครนกําลังยกเหล็กเส้นขึ้นสูงตกใส่แรงงานไทยที่อยู่ด้านล่าง 2 ราย ที่บริเวณไซต์งานก่อสร้างทางยกระดับเชื่อมทางต่างระดับทางด่วนสนามบินที่ต้าหยวนกับทางหลวงสายไถ-15 ในไต้หวัน สาเหตุสันนิษฐานว่ามาจากลมกระโชกแรง ทําให้เหล็กเส้นร่วงหล่นลงมา จนเป็นเหตุทําให้แรงงานไทยเสียชีวิต 1 ราย ทราบชื่อคือ Maruay Savathdirug เป็นคนไทยที่มาแต่งงานกับหญิงชาวไต้หวัน ส่วนอีกรายได้รับบาดเจ็บสาหัส แต่ไม่มีอันตรายถึงชีวิต คือ นายอดุลย์ ธาตุวิสัย อายุ 46 ปี มีภูมิลําเนาเป็นคนจังหวัดอุดรธานี เป็นแรงงานไทยของบริษัทหวงชาง คอนสตรัคชั่น
นายสุชาติ ยังกล่าวถึงการให้ความช่วยเหลือว่าผมได้สั่งการให้อัครราชทูตที่ปรึกษา ฝ่ายแรงงาน สนร.ไทเป เร่งดําเนินการให้ความช่วยเหลือเป็นการเร่งด่วน โดยเฉพาะการดูแลเรื่องสิทธิประโยชน์ และการประสานแจ้งญาติทราบเรื่อง ซึ่งขณะนี้ สนร.ไทเป ได้ให้ล่ามโทรให้ภรรยาคุยกับแรงงานแล้ว ขณะเดียวกันแรงงานได้อยู่ในการดูแลของแพทย์ รวมทั้ง สนร.ไทเป ได้ประสานบริษัทแล้ว เพื่อให้การดูแลแรงงานที่บาดเจ็บอย่างดีที่สุด ส่วนแรงงานที่เสียชีวิต ซึ่งเป็นคนไทยที่ไปแต่งงานกับหญิงชาวไต้หวันและได้ resident แล้ว ซึ่งอยู่ในความดูแลของกระทรวงการต่างประเทศที่จะให้การช่วยเหลือตามขั้นตอนต่อไป ทั้งนี้ รมว.แรงงาน ยังได้กําชับให้ทูตแรงงาน สํานักงานแรงงาน (สนร.) ทุกแห่ง เพิ่มความเข้มงวดในการติดตามดูแลคนไทยที่ไปทํางานในต่างประเทศอย่างใกล้ชิดอีกด้วย
ด้าน ​นายก ห่วงแรงงานไทยเสียชีวิตและบาดเจ็บจากเครนหล่นทับในไต้หวัน สั่ง รมว.เฮ้ง กําชับทูตแรงงานช่วยเหลือประสานแจ้งญาติทราบโดยด่วน ได้สั่งการให้หน่วยงานในสังกัดกระทรวงแรงงานจังหวัดอุดรธานีลงพื้นที่เยี่ยมบ้านของนายอดุลย์ ธาตุวิสัย แรงงานไทยที่ได้รับบาดเจ็บ เพื่อให้กําลังใจและแจ้งความช่วยเหลือด้านสิทธิประโยชน์ตามกฎหมายแก่ญาติพี่น้องและครอบครัวให้ได้รับทราบในทันที
รัฐบาลไทย-ข่าวทำเนียบรัฐบาล-รัฐมนตรีสุริยะฯ ร่วมหารือเอกอัครราชทูตสาธารณรัฐประชาชนบังกลาเทศ ประจำประเทศไทย
วันอังคารที่ 8 มีนาคม 2565
รัฐมนตรีสุริยะฯ ร่วมหารือเอกอัครราชทูตสาธารณรัฐประชาชนบังกลาเทศ ประจําประเทศไทย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายมุฮัมมัด อับดุล ฮัย (H.E. Mr. Mohammed Abdul Hye) เอกอัครราชทูตวิสามัญผู้มีอํานาจเต็มแห่งสาธารณรัฐประชาชนบังกลาเทศ ประจําประเทศไทย เข้าพบ
รัฐมนตรีสุริยะฯ ร่วมหารือเอกอัครราชทูตสาธารณรัฐประชาชนบังกลาเทศ ประจําประเทศไทย
วันนี้ (8 มีนาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายมุฮัมมัด อับดุล ฮัย (H.E. Mr. Mohammed Abdul Hye) เอกอัครราชทูตวิสามัญผู้มีอํานาจเต็มแห่งสาธารณรัฐประชาชนบังกลาเทศ ประจําประเทศไทย เข้าพบเพื่อร่วมหารือเกี่ยวกับโรงงานผลิตซีเมนต์ใยหินในประเทศไทย ข้อกําหนดในการใช้แผ่นซีเมนต์สําหรับหลังคาและการก่อสร้าง และความร่วมมือในอุตสาหกรรมน้ําตาลไทย-บังกลาเทศ โดยมี นายณัฐพล รังสิตพล อธิบดีกรมส่งเสริมอุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ นายสหวัฒน์ โสภา รองอธิบดีกรมโรงงานอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม นายนรุณ สุขสมาน รองเลขาธิการคณะกรรมการอ้อยและน้ําตาลทราย พร้อมด้วยผู้บริหารของกระทรวงอุตสาหกรรมร่วมด้วย ณ ห้องรับรอง 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 2 จังหวัดประจำวันที่ 7 ธันวาคม 2564 เวลา 08.30 น. สามารถสัญจรผ่านได้ 1 สายทาง ไม่สามารถผ่านได้ 1 สายทาง
วันอังคารที่ 7 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 2 จังหวัดประจําวันที่ 7 ธันวาคม 2564 เวลา 08.30 น. สามารถสัญจรผ่านได้ 1 สายทาง ไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 7 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด สามารถสัญจรผ่านได้ 1 สายทาง และไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 7 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด ได้แก่ สุราษฎร์ธานี และนครศรีธรรมราช สามารถสัญจรผ่านได้ 1 สายทาง ได้แก่ ถนนสาย นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 15 - 20 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 1 สายทาง ได้แก่ ถนนสายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 80 เซนติเมตร (ช่วง กม. ที่ 0+000 - 0+300 และช่วง กม. ที่ 3+000 - 11+200)
ทั้งนี้ ได้ดําเนินการติดตั้งป้ายเตือน ป้ายแนะนําเส้นทางเลี่ยง ปักเสาขาวแดงแสดงเขตแนวเส้นทาง บริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-กรมเจ้าท่า ผลึกพลัง ศรชล. ยกระดับความปลอดภัยคมนาคมขนส่งทางน้ำ พร้อมรักษาผลประโยชน์ของชาติทางทะเล
วันศุกร์ที่ 20 สิงหาคม 2564
กรมเจ้าท่า ผลึกพลัง ศรชล. ยกระดับความปลอดภัยคมนาคมขนส่งทางน้ํา พร้อมรักษาผลประโยชน์ของชาติทางทะเล
...
นายวิทยา ยาม่วง อธิบดีกรมเจ้าท่า พร้อมคณะผู้บริหาร ร่วมให้การต้อนรับ พลเรือเอก ชาติชาย ศรีวรขาน รองผู้อํานวยการศูนย์อํานวยการรักษาผลประโยชน์ของชาติทางทะเล / ผู้บัญชาการทหารเรือ และคณะ พร้อมกล่าวต้อนรับ เนื่องในโอกาสเยี่ยมชมศูนย์ปฏิบัติการควบคุมความปลอดภัยและการจราจรทางน้ํา กรมเจ้าท่า วันที่ 19 สิงหาคม 2564 ณ อาคาร 39 กรมเจ้าท่า
กรมเจ้าท่า กระทรวงคมนาคม ในฐานะหน่วยงานที่รับผิดชอบด้านการส่งเสริม พัฒนา กํากับดูแล ความปลอดภัยทางน้ําให้เกิดเป็นรูปธรรม ได้ตระหนักถึงความสําคัญการพัฒนาโครงสร้างการยกระดับและเพิ่มศักยภาพให้กับระบบการขนส่งทางน้ํามีความปลอดภัยสะดวกรวดเร็ว มีประสิทธิภาพเชื่อมโยงเศรษฐกิจของประเทศไทยและสนับสนุนการพัฒนาประเทศอย่างยั่งยืนตามยุทธศาสตร์ชาติ 20 ปี 2561-2580
นายวิทยา ยาม่วง อธิบดีกรมเจ้าท่า ได้กล่าวต้อนรับพร้อมบรรยายพิเศษในหัวข้อ “ระบบการบริหารจัดการการคมนาคมขนส่งทางน้ําของประเทศ“ โดยศูนย์ปฏิบัติการควบคุมความปลอดภัยและการจราจรทางน้ํา กรมเจ้าท่า (Maritime Safely and Surveillance Operations Center) เป็นศูนย์ที่ตั้งขึ้นภายในกรมเจ้าท่า เป็นหน่วยงานหลักกํากับดูแลและบริหารจัดการระบบคมนาคมและการขนส่งทางน้ําประเทศไทย ครอบคลุมพื้นที่ชายฝั่งทะเลอันดามัน ทําหน้าที่เป็นศูนย์อํานวยการที่มีการนําเทคโนโลยีที่ทันสมัยมาใช้เพื่อบริหารจัดการระบบคมนาคมและการขนส่งทางน้ําประเทศไทย ควบคุมการจราจรป้องกันอุบัติเหตุทางทะเล ยกระดับและเพิ่มศักยภาพเส้นทางการขนส่งสินค้าทางเรือให้มีประสิทธิภาพ สะดวกรวดเร็วมากขึ้น เชื่อมโยงเศรษฐกิจของประเทศไทย มุ่งเน้นการยกระดับศักยภาพของประเทศในหลากหลายมิติ รวมถึงช่วยในการสนับสนุนหน่วยงานที่บังคับใช้กฎหมายในทะเล ในหน่วยงานหลักจํานวน 6 หน่วยงาน ภายใต้ศูนย์อํานวยการรักษาผลประโยชน์ของชาติทางทะเล (ศรชล.) โดยมีการบูรณาการข้อมูลสารสนเทศเพื่อประโยชน์ของชาติด้านขนส่งทางน้ําประเทศไทยอย่างเต็มระบบ เพิ่มศักยภาพในการป้องกันปราบปรามการกระทําผิดกฎหมายในทะเล หรือภัยคุกคามความมั่นคงในรูปแบบใหม่ เพื่อรักษาผลประโยชน์ของประเทศชาติอย่างมั่นคง มั่งคั่ง ยั่งยืน
ด้านพลเรือเอก ชาติชาย ศรีวรขาน รองผู้อํานวยการศูนย์อํานวยการรักษาผลประโยชน์ของชาติทางทะเล / ผู้บัญชาการทหารเรือ ได้กล่าวแสดงความยินดีพร้อมลงนามในการตรวจเยี่ยมศูนย์ฯ โดยกล่าวว่า กรมเจ้าท่าได้นําระบบเทคโนโลยีมาใช้ในศูนย์ปฏิบัติการควบคุมความปลอดภัยและการจราจรทางน้ํา กรมเจ้าท่า ในการบริหารจัดการดูแลความปลอดภัยทางน้ํา สร้างความเชื่อมั่นให้กับประชาชน ดูแล ตรวจตรา ยกระดับมาตรฐานความปลอดภัยทางทะเล การสื่อสารประสานให้ความช่วยเหลือ กรณีเกิดอุบัติเหตุทางน้ําในประเทศไทย รวมทั้งการให้ความช่วยเหลือเรือไทยในต่างประเทศ นับเป็นการบูรณาการร่วมกันภายใต้ศูนย์อํานวยการรักษาผลประโยชน์ของชาติทางทะเลที่มีความพร้อมในด้านเทคโนโลยีเพื่อความสะดวกรวดเร็ว แก่ผลประโยชน์ของประเทศชาติอย่างสูงสุด